AFGØRELSE TRUFFET AF DET BLANDEDE EØS-UDVALG Nr. 17/98 af 6. marts 1998 om ændring af bilag XXI (Statistikker) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og

ud fra følgende betragtninger:

Bilag XXI til aftalen blev ændret ved afgørelse nr. 7/94 truffet af Det Blandede EØS-Udvalg (1);

For at opretholde aftalens homogenitet med hensyn til statistikker og for at sikre fremstilling og formidling af kohærente og sammenlignelige statistiske oplysninger til at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde, er det blevet nødvendigt i bilag XXI til aftalen at tilføje en række retsakter vedtaget af Det Europæiske Fællesskab i det tidsrum, der er gået siden de sidste ændringer af bilag XXI -

TRUFFET FØLGENDE AFGØRELSE:

Artikel 1

Bilag XXI til aftalen ændres som anført i bilaget til denne afgørelse.

Artikel 2

Teksterne til Rådets direktiv 95/64/EF (2), Rådets direktiv 95/57/EF (3), Rådets forordning (EF) nr. 1172/95 (4), Kommissionens forordning (EF) nr. 68/96 (5), Kommissionens forordning (EF) nr. 840/96 (6), Rådets forordning (EF) nr. 2744/95 (7), Rådets forordning (EF) nr. 2494/95 (8), Kommissionens afgørelse 96/14/EF (9), Kommissionens afgørelse 95/170/EF (10), Rådets forordning (EF) nr. 959/93 (11), Rådets forordning (EF) nr. 2597/95 (12) og Rådets forordning (EF) nr. 788/96 (13) på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 7. marts 1998, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 6. marts 1998.

På Det Blandede EØS-Udvalgs vegne

F. BARBASO

Formand

(1) EFT L 160 af 28.6.1994, s. 1.

(2) EFT L 320 af 30.12.1995, s. 25.

(3) EFT L 291 af 6.12.1995, s. 32.

(4) EFT L 118 af 25.5.1995, s. 10.

(5) EFT L 14 af 19.1.1996, s. 6.

(6) EFT L 114 af 8.5.1996, s. 7.

(7) EFT L 287 af 30.11.1995, s. 3.

(8) EFT L 257 af 27.10.1995, s. 1.

(9) EFT L 4 af 6.1.1996, s. 14.

(10) EFT L 47 af 24.2.1996, s. 23.

(11) EFT L 98 af 24.4.1993, s. 1.

(12) EFT L 270 af 13.11.1995, s. 1.

(13) EFT L 108 af 1.5.1996, s. 1.

BILAG

Bilag XXI (STATISTIKKER) til EØS-aftalen ændres som følger:

A. TRANSPORTSTATISTIK

Overskriften »Transportstatistik« erstattes med overskriften »Transport- og Turiststatistik«. Under denne overskrift indføjes følgende nye punkter efter punkt 7a (Rådets afgørelse 93/704/EF):

»7b. 395 L 0064: Rådets direktiv 95/64/EF af 8. december 1995 om statistisk registrering af godstransport og passagerbefordring ad søvejen (EFT L 320 af 30.12.1995, s. 25).

Bestemmelserne i direktivet gælder i forbindelse med aftalen med følgende tilpasninger:

a) I artikel 10, stk. 2, tilføjes efter »- oplysninger om søtransportoperatørens nationalitet« følgende led:

»- behandling af og indgivelse af oplysninger fra små havne (ikke udvalgte havne)«.

b) I bilag V tilføjes efter angivelsen »Fransk Antarktis« følgende:

>TABELPOSITION>

7c. 395 L 0057: Rådets direktiv 95/57/EF af 23. november 1995 om indsamling af statistiske oplysninger vedrørende turisme (EFT L 291 af 6.12.1995, s. 32).

Direktivets bestemmelser gælder i forbindelse med aftalen med følgende tilpasninger:

a) EFTA-staterne er ikke bundet til den i artikel 6 fastlagte regionale opdeling af oplysningerne.

b) Liechtenstein er fritaget for at indgive de i del C i denne forordning krævede oplysninger.«

B. STATISTIK OVER FÆLLESSKABETS UDENRIGSHANDEL OG OVER SAMHANDELEN MELLEM DETS MEDLEMSSTATER

1. Overskriften »Statistik over Fællesskabets udenrigshandel og over samhandelen mellem dets medlemsstater« erstattes af »Statistik over udenrigshandelen«.

2. Punkt 8 affattes således:

»8. 395 R 1172: Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande (EFT L 118 af 25.5.1995, s. 10).

Forordningens bestemmelser gælder i forbindelse med aftalen med følgende tilpasninger:

a) I artikel 1 og 2 forstås ved »Tredjelande« alle lande bortset fra de lande, der indgiver oplysninger.

b) Artikel 3 affattes således:

»1. EØS' statistikområde omfatter i princippet de kontraherende parters toldområder. De kontraherende parter definerer deres statistikområder i overensstemmelse hermed.

2. Fællesskabets statistikområde omfatter toldområdet, således som det er fastsat i artikel 3 i forordning (EØF) nr. 2913/92.

3. EFTA-staternes statistikområde omfatter toldområdet. For Norges vedkommende indgår imidlertid Svalbard og Jan Mayen i statistikområdet.«

c) Den i artikel 8, stk. 2, omtalte klassifikation foretages ned til mindst de første seks cifre.

d) Artikel 10, stk. 1, litra h), finder ikke anvendelse.«

3. Punkt 9 affattes således:

»9. 396 R 0068: Kommissionens forodning (EF) nr. 68/96 af 18. januar 1996 om den statistiske landefortegnelse for Fællesskabets udenrigshandel og for samhandelen mellem dets medlemsstater (EFT L 14 af 19.1.1996, s. 6).«

4. Punkt 10 affattes således:

»10. 396 R 0840: Kommissionens forordning (EF) nr. 840/96 af 7. maj 1996 om visse gennemførelsesbestemmelser til Rådets forordning (EF) nr. 1172/95 for så vidt angår udenrigshandelsstatistikken (EFT L 114 af 8.5.1996, s. 7).

Forordningens bestemmelser gælder i forbindelse med aftalen med følgende tilpasninger:

a) Henvisningen til forordning (EF) nr. 2454/96 i artikel 6, stk. 1, finder ikke anvendelse.

b) Følgende nye afsnit tilføjes i artikel 7, stk. 1, litra a):

»For EFTA-staterne forstås ved »oprindelsesland« det land, i hvilket varerne har deres oprindelse i henhold til de nationale regler vedrørende oprindelse.«.

c) Følgende nye afsnit tilføjes i artikel 9, stk. 2:

»For EFTA-staterne defineres »toldværdi« i henhold til de relevante nationale regler«.

d) Artikel 11, stk. 2, finder ikke anvendelse.

e) Afdeling 2 (artikel 16 til 19) finder ikke anvendelse.«

5. Følgende punkter ophæves:

- punkt 11 (Kommissionens forordning (EØF) nr. 3345/80)

- punkt 12 (Rådets forordning (EØF) nr. 200/83)

- punkt 13 (Rådets forordning (EØF) nr. 3367/87)

- punkt 14 (Kommissionens forordning (EØF) nr. 3522/87)

- punkt 15 (Kommissionens forordning (EØF) nr. 3678/87) og

- punkt 16 (Kommissionens forordning (EØF) nr. 455/88).

C. BEFOLKNINGS- OG SOCIALSTATISTIK

Følgende nye punkt indføjes efter punkt 18a (Rådets forordning (EØF) nr. 3711/91):

»18b. 395 R 2744: Rådets forordning (EF) nr. 2744/95 af 27. november 1995 om statistik over lønstruktur og lønspredning (EFT L 287 af 30.11.1995, s. 3).

Forordningens bestemmelser gælder i forbindelse med aftalen med følgende tilpasninger:

a) Følgende tilføjes i bilaget under »I. Undtagelser med hensyn til referenceperioden« efter »2. For Østrigs vedkommende«:

»3. For Islands vedkommende: regnskabsåret 1997, forudsat at der fremlægges skøn for referenceåret 1996.

4. For Norges vedkommende: regnskabsåret 1996 og en tilsvarende repræsentativ måned«.

b) Følgende tilføjes i bilaget under »II. Undtagelser med hensyn til undersøgelsesområdet« efter »3. For Irlands vedkommende«:

»4. For Islands vedkommende: hovedafdeling H, J og K.

5. For Norges vedkommende: hovedafdeling H.«

c) EFTA-staterne er ikke bundet til den i artikel 5, stk. 1, og artikel 7 krævede regionale opdeling af oplysningerne.

d) Liechtenstein er fritaget for at indgive de i denne forordning krævede oplysninger.«

D. NATIONALREGNSKABER - BNP

Overskriften »Nationalregnskaber - BNP« erstattes af overskriften »Økonomistatistik«. Følgende nye punkt indføjes efter punkt 19 (Rådets direktiv 89/130/EØF, Euratom):

»19a. 395 R 2494: Rådets forordning (EF) nr. 2494/95 af 23. oktober 1995 om harmoniserede forbrugerprisindekser (EFT L 257 af 27.10.1995, s. 1).

For EFTA-staterne gælder forordningen kun for harmonisering af forbrugerprisindekserne til internationale sammenligninger. Den er ikke relevant med hensyn til beregning af harmoniserede forbrugerprisindekser i forbindelse med Den Økonomiske og Monetære Union.

Forordningens bestemmelser gælder i forbindelse med aftalen med følgende tilpasninger:

a) Artikel 2, litra c), såvel som henvisningerne til MUCPI i artikel 8, stk. 1, og artikel 11 finder ikke anvendelse.

b) Artikel 5, stk. 1, litra a), finder ikke anvendelse.

c) Artikel 5, stk. 2, finder ikke anvendelse.

d) Den i artikel 5, stk. 3, fastsatte høring af EMI finder ikke anvendelse.

e) Liechtenstein er fritaget for at indgive de i denne forordning krævede oplysninger.«

E. LANDBRUGSSTATISTIK

1. Andet led (Kommissionens beslutning 93/156/EØF) under punkt 23 (Rådets forordning (EØF) nr. 571/88) affattes således:

»- 396 D 0014: Kommissionens beslutning 96/14/EF af 19. december 1995 (EFT L 4 af 6.1.1996, s. 14); følgende tilføjes i artikel 2 efter Sverige:

>TABELPOSITION>

- 396 D 0170: Kommissionens beslutning 96/170/EF af 15. februar 1996 (EFT L 47 af 24.2.1996, s. 23).«

2. Under punkt 23 (Rådets forordning (EØF) nr. 571/88) affattes tilpasning c) således:

»henvisningerne i artikel 8, stk. 2, til »beslutning 83/461/EØF, som ændret ved beslutning 85/622/EØF og 85/643« erstattes af en henvisning til »beslutning 89/65/EØF og beslutning 96/170/EF«. Nederst på siden tilføjes følgende to nye fodnoter: »EFT L 391 af 30.12.1989, s. 1« og »EFT L 47 af 24.2.1996, s. 23«.

3. Under punkt 23 (Rådets forordning (EØF) nr. 571/88) affattes tilpasning e) således:

»e) I bilag I til Kommissionens beslutning 96/170/EF tilføjes relevante fodnoter om, at følgende variabler er fakultative for de anførte lande:

>TABELPOSITION>

«

4. Følgende nye punkt indføjes efter punkt 24 (Rådets forordning (EØF) nr. 837/90):

»24a. 393 R 0959: Rådets forordning (EF) nr. 959/93 af 5. april 1993 om statistiske olysninger, der skal tilvejebringes af medlemsstaterne vedrørende andre afgrøder end korn (EFT L 98 af 24.4.1993, s. 1).

Forordningens bestemmelser gælder i forbindelse med aftalen med følgende tilpasninger:

a) I bilag VI tilføjes efter linjen for Det Forenede Kongerige:

»>TABELPOSITION>

«;

b) I bilag VIII tilføjes efter linjen for Det Forenede Kongerige:

>TABELPOSITION>

c) Liechtenstein er fritaget for at indgive de i denne forordning krævede oplysninger.«

F. FISKERISTATISTIK

Efter punkt 25b (Rådets forordning (EØF) nr. 2018/93) indføjes følgende nye punkt:

»25c. 395 R 2597: Rådets forordning (EF) nr. 2597/95 af 23. oktober 1995 om indberetning af statistiske oplysninger om fangster, taget af medlemsstater, der driver fiskeri i visse områder uden for det nordlige Atlanterhav (EFT L 270 af 13.11.1995, s. 1).

25d. 396 R 0788: Rådets forordning (EF nr. 788/96 af 22. april 1996 om medlemsstaternes indberetning af statistiske oplysninger om akvakulturproduktionen (EFT L 108 af 1.5.1996, s. 1).«